
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2005. gada 22. novembra noteikumos Nr. 875 "Noteikumi par budžetu finansēšanas klasifikāciju"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Pēc Finanšu ministrijas (Valsts kases) iniciatīvas saistībā ar pāreju uz jaunu valsts budžeta struktūru no 2027.gada , ir nepieciešams precizēt finansēšanas klasifikācijas kodus.
1.2. Mērķis
Mērķa apraksts
Pielāgot finansēšanas kodus jaunajai valsts budžeta struktūrai un veikt tehniskus precizējumus.
Spēkā stāšanās termiņš
01.01.2027.
Pamatojums
Kodu piemērošanai svarīgs ir kalendārais gads, kas sākas 1.janvārī, lai nodrošinātu vienotu grāmatvedības uzskaiti un budžeta izpildi saimnieciskā gada ietvaros. Noteikumu projekts ir saistīts ar likuma par valsts budžetu 2027.gadam izpildi, tādējādi ir svarīgi nodrošināt tā spēkā stāšanos no 2027.gada 1.janvāra, lai tiktu ievērota korekta klasifikācijas kodu piemērošana.
1.3. Pašreizējā situācija, problēmas un risinājumi
Pašreizējā situācija
Šobrīd valsts budžeta likuma struktūrā tiek izmantoti Ministru kabineta 2005.gada 22. novembra noteikumos Nr.875 ""Noteikumi par budžetu finansēšanas klasifikāciju" (turpmāk MK noteikumi Nr.875) 5.10.apakšpunktā noteiktie koda F21 01 XX XX apakškodi, ko izmantoja gadskārtējā valsts budžeta finansēšanas daļas plānošanā, un izpildē informācija par naudas līdzekļu atlikumiem šajos kodos tiek iegūta ar budžeta izpildes metodi (t.i., no kontu darījumu informācijas).
Problēmas un risinājumi
Problēmas apraksts
Strādājot pie izmaiņām budžeta struktūrā no 2027.gada un to integrācijas Budžeta plānošanas un finanšu vadības risinājumā, turpmāk informācija par plānotajām atlikumu izmaiņām dalījumā pa resursu avotiem (maksas pakalpojumi un citi pašu ieņēmumi, ārvalstu finanšu palīdzība, un citi koda F21 01 XX XX apakškodi) tiks iegūta nevis izmantojot papildus finansēšanas kodus, bet ar analītiskām metodēm - izmantojot informatīvo rādītāju pozīcijas, kurās atbilstoši budžeta (finansēšanas) plāna resursu avotam tiks sniegta informācija par atlikuma izmaiņām atbilstošā pozīcijā). Līdz ar to kodi F21 01 00 10 un F21 01 00 20 turpmāk būs attiecīgas klasifikācijas kategorijas zemākais līmenis, tātad tie nesummēsies no līdzšinējiem apakškodiem (ar 10.-to zīmi).
Valsts budžeta ieņēmumus veido arī nodokļi, nodevas un citi uz valsts budžetu attiecināmie maksājumi, kas ietekmē naudas līdzekļu atlikumu izmaiņas. Vienlaikus normatīvajos aktos nav noteikta vienota klasifikācija šo ieņēmumu atlikumu izmaiņu uzrādīšanai. Tā rezultātā informācija par valsts budžeta naudas līdzekļu atlikumu izmaiņām nav pilnīga attiecībā uz visiem resursu avotiem un netiek nodrošināta vienveidīga un salīdzināma informācijas uzrādīšanas prakse.
Risinājuma apraksts
Tā kā minētās pozīcijas tiks iegūtas analītiski, finansēšanas klasifikācijā šīs pozīcijas ir jāapraksta, taču nav vairs jāiekļauj klasifikācijas kodu struktūrā. Savukārt šo analītisko (informatīvo) pozīciju atrašanos valsts budžeta likuma struktūrā atrunās citi normatīvie akti (budžeta pieprasījumu instrukcija). Lai nodrošinātu vienotu gadskārtējā likuma plāna un budžeta izpildes informācijas sagatavošanu, noteikumu projektā papildināts finansēšanas klasifikācijas noteikumu pamatteksts  ar 5.2.1.2 apakšpunktu. Tas nosaka, ka apakškategorijas F20 01 00 00 "Naudas līdzekļi un noguldījumi (bilances aktīvā)" iedalījumam piemēro informatīvos rādītājus par atlikuma izmaiņām sadalījumā pa resursu avotiem, un tās izmanto valsts budžeta finansēšanas daļas sagatavošanā un izpildes informācijas sagatavošanā, piemērojot šādas naudas līdzekļu un noguldījumu atlikumu izmaiņu pozīcijas:"Maksas pakalpojumu un citu pašu ieņēmumu naudas līdzekļu atlikumu izmaiņas (palielinājums (–) vai samazinājums (+))", "Ārvalstu finanšu palīdzības naudas līdzekļu atlikumu izmaiņas (palielinājums (-) vai samazinājums (+))", "Valsts speciālā budžeta naudas līdzekļu atlikumu izmaiņas (palielinājums (-) vai samazinājums (+))", "Naudas līdzekļu aizdevumiem atlikumu izmaiņas palielinājums (-) vai samazinājums (+)", "Citas naudas līdzekļu atlikumu izmaiņas (palielinājums (–) vai samazinājums (+))".
Izmaiņu pozīciju "Citas naudas līdzekļu atlikumu izmaiņas (palielinājums (–) vai samazinājums (+))" piemēros valsts budžeta ieņēmumu atlikumu izmaiņu uzrādīšanai, tādējādi nodrošinot finansēšanas informācijas pilnīgumu un savstarpēju salīdzināmību. Vienlaikus tiek ieviesta vienota pieeja informatīvās daļas sagatavošanā, samazinot administratīvo slogu, novēršot nepieciešamību sniegt papildu skaidrojumus par informatīvo rādītāju nesakritības iemesliem, kā arī paaugstinot  informācijas kvalitāti un salīdzināmību. Attiecīgi tiek svītrots 5.10.punkts ar visiem apakšpunktiem un noteikumu pielikumā tiek svītroti visi F21* kodi ar 10. zīmi. Izslēgtie kodi attiecas uz valsts budžeta finansēšanas daļas plānošanas un budžeta izpildes vajadzībām un nerada ietekmi uz pašvaldību, no valsts budžeta daļēji finansētu atvasinātu publisku personu un budžeta nefinansētu personu budžeta sagatavošanu.
Problēmas apraksts
Pašreiz 5.8.punkta otrais teikums ir šāds: "Gadskārtējā valsts budžeta finansēšanas daļas plānošanā apakškategorijai F21 01 00 00 "Naudas līdzekļi" un apakškategorijai F50 01 00 00 "Akcijas un cita līdzdalība pašu kapitālā" klasifikācijas koda astoto zīmi nepiemēro un norāda tikai darījumu kopējo neto rezultātu – atlikumu palielinājumu vai samazinājumu;".
Ņemot vērā budžeta hierarhijas izmaiņas no 2027.gada finansēšanas daļas detalizācija budžeta plānā būs šada:
IV. Finansēšana
F20010000 Naudas līdzekļi un noguldījumi (bilances aktīvā)
F40010000 Aizdevumi
F40020000 Aizņēmumi
F50010000 Akcijas un cita līdzdalība pašu kapitālā
Saskaņā ar MK instrukcijas Nr.4 grozījumu 60.punktu, Finanšu ministrija savā tīmekļvietnē publicē paraugu apropriācijas sadalījuma paplašinātajai budžeta detalizācijai atbilstoši spēkā esošajiem normatīvajiem aktiem par budžeta klasifikācijām.
Risinājuma apraksts
Tiek precizēts 5.8.punkta otrais teikums, nosakot, ka valsts budžeta finansēšanas daļas plānošanā apakškategorijai F20 01 00 00 "Naudas līdzekļi un noguldījumi (bilances aktīvā)", F40 01 00 00 "Aizdevumi", F40 02 00 00 "Aizņēmumi" un apakškategorijai F50 01 00 00 "Akcijas un cita līdzdalība pašu kapitālā" klasifikācijas koda astoto zīmi nepiemēro un norāda tikai darījumu neto vērtību.
Problēmas apraksts
MK noteikumos Nr. 875 finansēšanas klasifikācijas kods ir veidots ar atstarpēm, kas nav savienojams ar dažādu informācijas sistēmu identifikatoru, klasifikatoru veidošanas principiem. Lai nodrošinātu atbilstību klasifikācijai, MK noteikumu projektā nepieciešams noteikt, ka informācijas sistēmās var nelietot atstarpi. Kā arī nepieciešams noteikt, ja informācijas sistēmās nepieciešami rādītāju identifikatori, tādus var veidot attiecībā uz tiem rādītājiem, kuri klasifikācijā tiek definēti, bet nav iekļauti klasifikācijas shēmā.
Risinājuma apraksts
MK noteikumu projekts papildināts ar jaunu 6.2. punktu, kurā noteikts, ka informācijas sistēmās var katru klasifikācijas līmeni lietot bez atstarpes un  5.2.1.2 apakšpunktā noteiktajai informācijai izveidot identifikatorus.
Problēmas apraksts
2022.gada 6.oktobrī pieņemtajos grozījumos Likumā par budžetu un finanšu vadību tika nolemts visā likumā, izņemot 36. panta desmito daļu, 41. panta 2.1 daļu (attiecībā uz pašvaldības budžetu), 41.1 pantu un pārejas noteikumus, izslēgt vārdu "gadskārtējais" (visos locījumos).
Risinājuma apraksts
Tiek svītrots vārds "gadskārtējais" no punktiem 5.2.1.2, 5.3.1.1, 5.3.2., 5.3.2.1, 5.3.3., 5.8. un 6.1. Kā arī tiek veikts tehnisks precizējums, ievietojot atstarpes kodos noteikumu punktos 5.2.2. līdz 5.2.6., 5.3.4., 5.3.5.
Vai ir izvērtēti alternatīvie risinājumi?
-
Vai ir izvērtēts prasību un izmaksu samērīgums pret ieguvumiem?
-
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
-
1.6. Cita informācija
Lai nodrošinātu terminoloģiski un strukturāli vienotu budžeta klasifikācijas uzbūvi, veidotu vienotu klasifikācijas hierarhiju un uzlabotu budžeta plānošanas un izpildes datu caurskatāmību, budžeta klasifikāciju vajadzībām nosaka šādus rādītājus:
III. Finansiālā bilance (ieņēmumu pārsniegums (+), deficīts (-)) (I.-II.) - rādītājs atspoguļo starpību starp kopējiem budžeta ieņēmumiem (I. daļa) un kopējiem izdevumiem (II. daļa);
IV. Finansēšana - sadaļa ietver darījumus ar finanšu aktīviem un finanšu saistībām atbilstoši budžeta finansēšanas klasifikācijai.
Saskaņā ar budžeta veidošanas principiem, budžeta ieņēmumu pārsniegums vai deficīts (III. daļa) ir skaitliski vienāds ar finansēšanas daļas (IV. daļa) rezultātu ar pretēju zīmi. Tas izriet no MK noteikumu Nr. 875 2. punktā nostiprinātā darījumu neto vērtības principa, kas nodrošina visu finanšu plūsmu sabalansētību. Budžeta klasifikācijas struktūrā šādi rādītāji jau šobrīd ir iekļauti un izmantoti. Informācijas sistēmas apstrādā klasifikācijas kodus neatkarīgi no to grafiskā apzīmējuma vai numerācijas. Ja iestāžu esošajās sistēmās šie rādītāji ir ieviesti ar citu identifikatoru, tos var turpināt lietot, nodrošinot datu apmaiņu starp sistēmām (datu apmaiņa starp sistēmām notiek zemākajās klasifikācijas līmeņos, nevis aprēķina līmeņos), līdz ar to paredzētās izmaiņas neprasa papildus informācijas sistēmu pielāgojumu.
Valsts budžeta plānošanas un izpildes informācijas sistēmās (piemēram, Vienotajā valsts budžeta plānošanas un izpildes informācijas sistēmā un citās Valsts kases informācijas sistēmās) minētie  rādītāji jau ir ieviesti un sekmīgi izmantoti datu apmaiņas, konsolidācijas un automātiskas pārskatu sagatavošanas nodrošināšanai.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Projekts skar tikai valsts pārvaldes iekšējos procesus, līdz ar to sabiedrības līdzdalības iespējas netiek nodrošinātas. Ministru kabineta noteikumu projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
-
7.5. Cita informācija
Cita informācija
Projekta izpildi nodrošinās Valsts kase un Finanšu ministrija, veidojot valsts budžeta likumu pēc jaunas struktūras.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

